Új rakétát fejleszt a BME Suborbitals

Az evosoft szoftverfejlesztő vállalat lesz a csapat partnere a projektben.

Az evosoft is részt vesz a BME Suborbitals következő rakétájának fejlesztésében – derül ki a cég közleményéből. Az erről szóló megállapodást nemrég írta alá Fertő Emma, a csapat vezetője, Charaf Hassan, a Műegyetem rektora és Petényi István, az evosoft Hungary ügyvezető igazgatója.

A BME Suborbitals rakétafejlesztéséhez nem csupán a hardveres részek előállításával járul hozzá a cég, hanem az informatikai szaktudással és nem utolsósorban a csapatok gördülékenyebb működésének érdekében az agilis fejlesztési módszertannal.

„Ritka a BME és az evosoft együttműködéshez hasonló, komplex és ilyen mélységben az ipar szakmai kompetenciájára épülő partnerség. Az evosoft eltökélt a jövő mérnökgenerációjának fejlesztésében, és ehhez egyik legnagyobb értékét, a gyakorlati, szoftveres tudást forgatja vissza az oktatásba. Cégünk mindig is kiemelt partnerként kezelte a BME-t, nagy reményeket fűz a jövőbeni közös együttműködésekhez, k+f területen is” – mondta a csapat műhelyében tartott aláírási ceremónián Petényi István.

Az egyetem és a vállalat stratégiai együttműködése évtizedekre nyúlik vissza. Az evosoft munkatársai az egyetem több karán is tartanak előadásokat, a cég székházában pedig laborgyakorlatokat. A hallgatók pályázhatnak evosoft-ösztöndíjra, és tervben van egy Prototyping elnevezésű, 3D- és modelltervezés kurzus indítása is.

Sajtókapcsolat:

* Kommunikációs Igazgatóság
* +36 1 463 2250
* kommunikacio@bme.hu

|  |  |
| --- | --- |
|  | © BME |

Eredeti tartalom: Budapesti Műszaki és Gazdaságtudományi Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/?p=17673